CELEX: C2006/086/28
Language: fi
Date: 2006-04-08 00:00:00
Title: Asia C-70/06: Euroopan yhteisöjen komission  7.2.2006  Portugalin tasavaltaa vastaan nostama kanne

8.4.2006   
            
            
               FI
            
            
               Euroopan unionin virallinen lehti
            
            
               C 86/15
            
         Euroopan yhteisöjen komission 7.2.2006 Portugalin tasavaltaa vastaan nostama kanne
   (Asia C-70/06)
   (2006/C 86/28)
   Oikeudenkäyntikieli: portugali
   Euroopan yhteisöjen komissio on nostanut 7.2.2006 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat Xavier Lewis ja António Caeiros, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Portugalin tasavalta ei ole noudattanut EY 228 artiklan 1 kohdan mukaisia velvoitteitaan, koska se ei ole toteuttanut tarvittavia toimenpiteitä pannakseen täytäntöön yhteisöjen tuomioistuimen asiassa C-275/03, komissio vastaan Portugalin tasavalta, joka koskee julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY (1) täytäntöönpanoa, 14.10.2004 antamaa tuomiota
            
         
               2)
            
            
               velvoittaa Portugalin tasavallan maksamaan komissiolle neuvoston asetuksen (EY, Euratom) N:o 1150/2000 (2) 9 artiklassa tarkoitetulle Euroopan yhteisön ”omien varojen” tilille uhkasakon, jonka määrä on 21.450 euroa jokaiselta päivältä, jona asiassa C-275/03 annetun tuomion täytäntöönpaneminen viivästyy siitä päivästä, jona tuomio tässä asiassa annetaan, siihen päivään saakka, jona asiassa C-275/03 annettu tuomio pannaan täytäntöön
            
         
               3)
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan Portugalin hallituksen parlamentille toimittamassa lakiehdotuksessa, joka liittyy valtion ja muiden julkisyhteisöjen sopimussuhteen ulkopuoliseen vastuuseen, ei säädetä toimenpiteistä, jotka ovat tarpeen yhteisöjen tuomioistuimen asiassa C-275/03 14.10.2004 antaman tuomion täytäntöönpanemiseksi. Koska komissiolle ei ole tähän päivään mennessä ilmoitettu muista toimenpiteistä kyseisen tuomion täytäntöönpanemiseksi, se katsoo, että Portugalin tasavalta ei ole noudattanut EY 228 artiklan 1 kohdan mukaisia velvoitteitaan.
   
      (1)  EYVL L 395, s. 33.
   
      (2)  Yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annettu neuvoston asetus (EY, Euratom) N:o 1150/2000 (EYVL L 130, s. 1).